Små til middelsstore, relativt slanke, brunlige teger med kraftige bein. I omriss er kroppen sett ovenfra oval eller langstrakt og parallellsidig. Hodet er forholdsvis lite og trekantet, med små, utstående fasettøyne. Antennene er middels lange og består av fire ledd. Pronotum er mer eller mindre firkantet, men med avrundede forhjørner. Framlårene er ofte fortykket, med en eller flere kraftige tenner på undersiden.